CELEX: C2006/261/32
Language: da
Date: 2006-10-28 00:00:00
Title: Sag C-378/06: Anmodning om præjudiciel afgørelse indgivet af Conseil d'État (Belgien) den 15. september 2006 — Clear Channel Belgium SA mod Ville de Liège

28.10.2006   
            
            
               DA
            
            
               Den Europæiske Unions Tidende
            
            
               C 261/17
            
         Anmodning om præjudiciel afgørelse indgivet af Conseil d'État (Belgien) den 15. september 2006 — Clear Channel Belgium SA mod Ville de Liège
   (Sag C-378/06)
   (2006/C 261/32)
   Processprog: fransk
   Den forelæggende ret
   Conseil d'État (Belgien).
   Parter i hovedsagen
   
      Sagsøger: Clear Channel Belgium SA.
   
      Sagsøgt: Ville de Liège
   
      Intervenient: J.-C. Decaux Belgien SA
   Præjudicielle spørgsmål
   
               1)
            
            
               Udelukker en aftale, som betegnes »statslig bevilling«, anvendelsen af Rådets direktiv 92/50/EØF af 18. juni 1992 om samordning af fremgangsmåderne ved indgåelse af offentlige tjenesteydelsesaftaler (1), når denne aftale — selv om den offentlige myndighed har indrømmet sin medkontrahent en eksklusivrettighed til i lukrativt øjemed at udnytte reklameopstillinger, som gademøbler, der er stillet til den offentlige myndigheds rådighed, er forsynet med — foreskriver, at medkontrahenten skal præstere et vist antal tjenesteydelser for den offentlige myndighed (tilrådighedsstillelse af gademøblerne og af plads med henblik på kommunale opslag)?
            
         
               2)
            
            
               Kan den bebyrdende karakter af leveringen af tjenesteydelserne til fordel for den offentlige myndighed, når der ikke foreligger en pris i traditionel forstand, bestå i myndighedens afståelse af reklameindtægter, hvorfra der som i denne sag må fradrages den økonomiske og materielle kompensation og de opslagsafgifter, som er fastsat i aftalen?
            
         
               3)
            
            
               Spiller det en rolle for anvendelsen af det nævnte direktiv, om de forskellige forpligtelser, der er foreskrevet i aftalen, er hovedgenstanden for aftalen eller af underordnet karakter?
            
         
      (1)  EFT L 209 af 24.7.1992, s. 1.